#357 Keistimewaan Wakaf Berbanding Yang Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah keistimewaan wakaf berbanding sedekah lain?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
لَن تَنَالُوا الْبِرَّ حَتَّىٰ تُنفِقُوا مِمَّا تُحِبُّونَ ۚ وَمَا تُنفِقُوا مِن شَيْءٍ فَإِنَّ اللَّهَ بِهِ عَلِيمٌ
Maksudnya:

Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan, maka sesungguhnya Allah Mengetahuinya.
[1]
Wakaf adalah antara salah satu amalan untuk mendekatkan diri kepada Allah SWT. Wakaf melambangkan kesucian iman pewakaf, kecenderungan seseorang itu ke arah kebaikan, kesungguhannya menjaga kebajikan dan kasih sayangnya terhadap umat Islam.
Istilah wakaf dari segi bahasa bermaksud berhenti (السكن), menegah (المنع) dan menahan (الحبس).
[2]
 Wakaf  pada bahasa juga bererti menahan dari dijual beli dan lain-lain (الْحَبْسُ عَنِ التَّصْرِفِ). Perkataan wakaf,
tahbis
 (تَحْبِيسُ) dan
tasbil
 (تَسْبِيل) adalah membawa makna yang sama. Dengan makna itu, di kebanyakan negara Arab, Kementerian Hal Ehwal Wakaf disebut (وِزَارًةُ الاَوْقَافِ). Hanya negara Maghribi sahaja dipanggil (وِزَارَةُ الاَحْبَاسِ).
Para fuqaha telah bersepakat memberi takrif wakaf dari sudut bahasa dengan “
al-Habs
” yang bererti menahan kerana ia lebih hampir kepada pengertian syarak. Ini adalah berdasarkan kepada hadith daripada Saidina Umar RA, sabda Rasulullah SAW:
إِنْ شِئْتَ حَبَسْتَ أَصْلَهَا وَتَصَدَّقْتَ بِهَا
Maksudnya:
 “
Sekiranya engkau mahu, tahanlah (wakafkanlah) pokoknya dan bersedekah (di jalan Allah) akan buahnya (hasilnya).”
[3]
Ibn Hajar al-Asqalani menjelaskan:
 “Iaitu mewakafkannya dan bersedekah dengan manfaat (yang terhasil) daripadanya.”
[4]
Wakaf dari segi syarak pula bermaksud menahan harta itu pada jalan Allah untuk diberi manfaatnya kepada golongan fakir dan musafir dengan mengekalkan
ainnya
 (asal) sebagai pemilik pemberi wakaf.
Wakaf dari segi istilah juga adalah menahan benda agar tidak dimiliki serta agar manfaatnya boleh disedekahkan. Maka jadilah pemilikan harta tersebut beralih kepada pemilikan Allah SWT.
[5]
Pengertian wakaf sepertimana ditakrifkan oleh ulama mazhab Syafi’i adalah:
حَبْسُ مَالٍ يُمْكِنُ الاِنْتِفَاعُ بِهِ مَعَ بَقَاءِ عَيْنِهِ بِقَطْعِ التَّصَرُّفِ فِي رَقَبَتِهِ عَلَى مَصْرِفٍ مُبَاحٍ مَوْجُودٍ
Maksudnya:

“Penahanan harta yang boleh diambil manfaatnya dan berkekalan ‘ain harta itu. Dengan gugurnya hak milik pewakaf ke atas permannfaatan perkara-perkara yang mubah (tidak haram)
”.
[6]
Hadith yang diriwayatkan daripada Abu Hurairah RA, bahawa Rasulullah SAW bersabda:
إِذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ إِلاَّ مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ
Maksudnya:

“Jika seorang manusia mati maka terputuslah daripadanya amalnya kecuali dari tiga perkara; dari sedekah jariah atau ilmu yang diambil manfaatnya atau anak soleh yang mendoakannya.”
[7]
Imam al-Nawawi berkata, maksud sedekah jariah dalam hadis di atas ialah amalan wakaf. Hadith ini juga menjadi dalil sahnya amalan berwakaf serta ganjarannya yang besar.
[8]
Al-Khatib al-Syarbini berkata: Ulama telah mentafsirkan perkataan
‘sedekah jariah’
 dalam hadith yang tersebut di atas itu dengan maksud wakaf, sepertimana kata Imam al-Rafi’i. Hal ini kerana pahala sedekah jariah terus menerus mengalir kepada orang yang melakukannya, sedangkan sedekah yang lain, pahalanya tidak berterusan mengalir sepertimana sedekah amal jariah atau wakaf.
[9]
Para ulama telah mengemukakan pengertian wakaf dengan jelas, antaranya:
Ibn Hajar al-Haitami menyebut takrif wakaf sebagai:
حَبْسُ مَالٍ يُمْكِنُ الِانْتِفَاعُ بِهِ مَعَ بَقَاءِ عَيْنِهِ بِقَطْعِ التَّصَرُّفِ فِي رَقَبَتِهِ عَلَى مَصْرِفٍ مُبَاحٍ
Maksudnya
:
“Menahan harta yang mungkin boleh dimanfaatkan selama bendanya masih baik dengan cara memutuskan hak kepemilikan atas harta tersebut, dan dialihkan untuk kepentingan-kepentingan yang dibolehkan.”

[10]
Ibnu Qudamah mendefinisikan wakaf sebagai:
تَحْبِيسُ الْأَصْلِ ، وَتَسْبِيلُ الثَّمَرَةِ
Maksudnya
: “
Menahan pokok (zat harta) dan menyedekahkah buah (hasil)”

[11]
Sayyid Sabiq menyebut wakaf ialah menahan benda yang menjadi milik pewaqaf dan menyedekahkan manfaatnya di jalan Allah SWT.
[12]
Wahbah al-Zuhayli menyebut, wakaf ialah menahan harta benda yang kekal zatnya serta boleh dimanfaatkan bagi tujuan kebajikan dan ia diserahkan kepada pihak yang telah ditentukan dengan harapan ia dapat mendekatkan diri kepada Allah SWT.
[13]
Berdasarkan apa yang dinyatakan di atas,
dapat difahami bahawa wakaf diertikan sebagai satu amalan dengan menyerahkan sebahagian harta dimiliki untuk dimanfaatkan oleh masyarakat bertujuan mendekatkan diri kepada Allah SWT. Wakaf memutuskan segala bentuk hak dan penguasaan pewakaf ke atas harta yang diwakafkan.
Orang yang mewakafkan hartanya akan diganjarkan pahala yang berkekalan dan berpanjangan selama mana harta wakaf itu masih ada dan terus dimanfaatkan atau tidak musnah.
Hal ini sudah tentu berbeza dengan sedekah-sedekah yang lain. Sebagai contoh, seseorang mewakafkan wang ringgit untuk pembinaan masjid. Maka, selagimana masjid itu kekal berada di situ, maka selagi itu pahala akan mengalir kepada pewakaf insha Allah. Manakala, contoh sedekah ialah seperti seseorang menyedekahkan wang ringgit kepada peminta sedekah. Duit tersebut kemudian akan digunakan untuk membeli makanan. Setelah makanan tersebut habis dimakan, maka pahala sedekah hanya setakat di situ.
Oleh itu, di samping melakukan sedekah-sedekah yang lain, marilah merebut peluang untuk berwakaf sama ada dalam bentuk wang tunai, aset, perkhidmatan dan sebagainya.
Semoga Allah SWT memberikan ilmu dan kefahaman yang tepat agar kita dapat membuat persiapan dengan sebaik-baiknya demi keuntungan kehidupan Akhirat yang kekal abadi. Amin.
Wallahua`lam.
Bertarikh: 26 Januari 2022 bersamaan 23 Jamadil Akhir 1443H

[1]
  Surah Ali-Imran: 92
[2]
 Lihat
Lisan al-‘Arab
, 9/359
[3]
 Riwayat al-Bukhari (2772)
[4]
 Lihat
Fath al-Bari,
 5/401
[5]
 Lihat
al-Ta’rifat
, 1/85
[6]
 Lihat
 Mughni al-Muhtaj
, 2/376
[7]
 Riwayat Muslim (1631)
[8]
 Lihat
Syarh al-Nawawi ‘ala Sahih Muslim,
 3/89
[9]
 Lihat
Mughni al-Muhtaj
, 10/87
[10]
 Lihat
Tuhfah al-Muhtaj fi Syarh al-Minhaj
, 25/307
[11]
 Lihat
al-Mughni
,
12/175
[12]
 Lihat
Fiqh al-Sunnah
,
 3/515
[13]
 Lihat
al-Fiqh al-Islami wa Adillatuh
, 8/155


#358 Perempuan yang Didatangi Haid Melakukan Tawaf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum perempuan yang didatangi haid melakukan tawaf dan adakah dia dikenakan dam? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَلْيَطَّوَّفُوا بِالْبَيْتِ الْعَتِيقِ
Maksudnya:
 “
Dan hendaklah mereka tawaf akan Baitullah (Kaabah) yang tua sejarahnya itu.”
[1]
Al-Syaukani menyatakan bahawa tawaf yang dimaksudkan di dalam ayat di atas ialah tawaf ifadhah. Kaabah disebut sebagai “الْعَتِيقِ” kerana Allah SWT telah membebaskannya daripada kekuasaan orang yang zalim. Terdapat pendapat lain menyatakan bahawa maknanya ialah mulia.
[2]
Syarat Sah Tawaf
Secara umumnya, suatu tawaf itu dianggap sah sekiranya memenuhi kesemua syarat-syaratnya. Antaranya syarat sah tawaf adalah sebagaimana syarat sah solat, iaitu niat, suci daripada hadas besar dan kecil, suci daripada najis sama ada pada badan, pakaian atau tempat tawaf dan menutup aurat.
[3]
 Hal ini adalah sebagaimana sebuah hadith daripada Ibn Abbas R.Anhuma bahawa Nabi SAW bersabda:
الطَّوَافُ حَوْلَ البَيْتِ مِثْلُ الصَّلاَةِ ، إِلاَّ أَنَّكُمْ تَتَكَلَّمُونَ فِيهِ ، فَمَنْ تَكَلَّمَ فِيهِ فَلاَ يَتَكَلَّمَنَّ إِلاَّ بِخَيْرٍ
Maksudnya:
 “
Tawaf mengelilingi Kaabah sama seperti solat, hanya sahaja kamu (boleh) bercakap di dalamnya (ketika tawaf). Sesiapa yang mahu bercakap-cakap tatkala tawaf, maka hendaklah mengucapkan ucapan yang baik.”
[4]
Tawaf Perempuan yang Didatangi Haid
Majoriti ulama sama ada ulama terdahulu mahupun terkemudian meletakkan syarat bagi perempuan yang sedang haid dan nifas untuk suci terlebih dahulu sebelum mengerjakan ibadah tawaf. Hal ini adalah berdasarkan kepada riwayat al-Qasim bin Muhammad yang mengatakan bahawa beliau mendengar Aisyah R.Anha berkata:
خَرَجْنَا لاَ نَرَى إِلَّا الحَجَّ، فَلَمَّا كُنَّا بِسَرِفَ حِضْتُ، فَدَخَلَ عَلَيَّ رَسُولُ اللهِ صَلَّى اللهُ عَلَيْهِ وَسَلَّمَ وَأَنَا أَبْكِي، قَالَ: مَا لَكِ أَنُفِسْتِ؟ قُلْتُ: نَعَمْ، قَالَ: إِنَّ هَذَا أَمْرٌ كَتَبَهُ اللهُ عَلَى بَنَاتِ آدَمَ، فَاقْضِي مَا يَقْضِي الحَاجُّ، غَيْرَ أَنْ لاَ تَطُوفِي بِالْبَيْتِ
Maksudnya:

“Kami keluar tanpa memikirkan kecuali untuk mengerjakan haji. Apabila kami berada di Sarif, aku kedatangan haid. Rasulullah SAW masuk menemuiku ketika aku sedang menangis. Baginda bertanya: “Kenapa dengan kamu, adakah kamu telah kedatangan haid?” Aku menjawab: “Ya.” Nabi SAW bersabda: “Ini adalah suatu perkara yang telah ditentukan oleh Allah kepada wanita-wanita dalam kalangan anak-anak Adam. Lakukan sepertimana orang-orang haji tunaikan, cuma kamu jangan bertawaf di Baitullah.”

[5]
Menurut Ibn Hajar al-‘Asqalani, hadith di atas menunjukkan larangan perempuan haid melakukan tawaf sehingga darahnya terhenti dan melakukan mandi wajib. Hal ini kerana suatu larangan dalam melakukan perkara ibadat menunjukkan rosaknya ibadat yang dilakukan itu. Dalam erti kata lain, tawaf dilakukan oleh perempuan haid terbatal.
[6]
Al-Mahalli menyebutkan bahawa jika seseorang itu tawaf dalam keadaan telanjang atau berhadas atau terdapat najis yang tidak dimaafkan pada pakaian dan badannya, maka tawaf yang dilakukannya adalah tidak sah. Kemudian, Qalyubi dan ‘Amirah ada menukilkan bahawa di sisi Abu Hanifah, orang yang mengerjakan tawaf dalam keadaan berhadas, tawafnya itu dikira sah tetapi bagi orang yang dalam keadaan junub dan haid dikenaan dam seekor unta, manakala bagi orang yang berhadas (kecil) pula dikenaan dam seekor kambing.
[7]
Al-Kasani menyebutkan bahawa bersuci daripada hadas, junub, haid, dan nifas bukanlah syarat untuk membolehkan tawaf dan bukan juga fardhu di sisi kami (ulama dalam kalangan mazhab Hanifah) tetapi ia adalah wajib sehinggakan seseorang itu dibolehkan untuk melakukan tawaf tanpa perkara tersebut. Namun, menurut al-Syafi‘i ia adalah fardhu. Oleh itu, tidak boleh seseorang itu melakukan tawaf tanpanya (yakni suci daripada hadas, haid dan seumpamanya). Kemudian, al-Kasani menambah lagi bahawa jika suci daripada hadas itu termasuk dalam perkara wajib tawaf, maka seseorang yang melakukan tawaf tanpanya, hendaklah mengulangi semula tawafnya selagi mana dia masih berada di Makkah kerana mengulangi sesuatu daripada jenisnya sendiri (yakni tawaf) untuk menampung kekurangan yang dilakukan dalam tawaf adalah lebih utama. Justeru, jika dia mengulangi semula tawafnya pada hari
al-Nahr
, maka tidak dikenakan apa-apa dam ke atasnya. Akan tetapi jika dia melewatkan untuk mengulangi semula tawaf itu, maka dikenakan dam ke atasnya menurut satu pendapat Abu Hanifah. Sekiranya dia tidak mengulanginya dan terus pulang ke keluarganya (tempat asal), maka dikenakan dam ke atasnya, di mana bagi orang yang berhadas dikenakan seekor kambing, manakala bagi orang yang berjunub pula seekor unta.
[8]
Kesimpulannya
Berdasarkan kepada perbincangan di atas, kami cenderung kepada pendapat jumhur ulama yang berpandangan bahawa tawaf yang dilakukan oleh orang yang didatangi haid adalah tidak sah kerana ia adalah lebih
ahwat
 dan selamat.
Walau bagaimanapun, jika sekiranya waktu sucinya itu datang lewat, dan dalam masa yang sama, jika dia menunggu sehingga suci akan menyebabkan dia terlepas rombongan pulang atau tiket penerbangannya hangus, maka dibolehkan baginya untuk melakukan ibadah tawaf dengan bertaqlid kepada pendapat ulama mazhab Hanafi dan dia dikenakan dam seekor unta.
Ataupun dia boleh menggunakan pendapat
al-Laqt
 dalam mazhab Syafi‘i iaitu
fatrah al-Naqa’
 (yakni tempoh faraj bersih daripada darah) dianggap sebagai waktu suci. Justeru, ibadah solat, tawaf dan seumpamanya yang dilaksanakannya pada tempoh tersebut dikira sebagai sah. Perkara ini kami telah bahaskan secara panjang lebar dalam
Ahkam Syar‘iyyah Siri ke-171.
[9]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-Hajj: 29
[2]
 Lihat
Zubdah al-Tafasir min Fath al-Qadir
 oleh al-Asyqar, hlm. 437
[3]
 Lihat
al-Fiqh al-Manhaji
, 2/141.
[4]
 Riwayat al-Tirmizi (960)
[5]
 Riwayat al-Bukhari (294)
[6]
 Lihat
Fath al-Bari
, 3/505.
[7]
 Lihat
Hasyiata Qalyubi wa ‘Amirah ‘ala Kanz al-Raghibin
, 2/131.
[8]
 Lihat
Badai‘ al-Sanai‘
, 2/129.
[9]
 Lihat
https://maktabahalbakri.com/171-kesan-darah-selepas-umrah/
.


#359 Non-Muslim Bersih Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah orang bukan Islam membantu kita membersihkan masjid, terutamanya dalam situasi banjir besar yang melanda negara kita baru-baru ini? Terima kasih.
Jawapan
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِنَّمَا الْمُشْرِكُونَ نَجَسٌ فَلَا يَقْرَبُوا الْمَسْجِدَ الْحَرَامَ بَعْدَ عَامِهِمْ هَٰذَا
Maksudnya:
 “
Wahai orang-orang yang beriman! Sesungguhnya orang-orang kafir musyrik itu najis. Oleh itu, janganlah mereka menghampiri Masjidil Haram sesudah tahun ini.
”
[1]
Jumhur ulama menyatakan bahawa najis dalam ayat di atas bermaksud kekotoran dan kenajisan dalam akidah orang bukan Islam, yang perlu dihindari, bukan pada badan mereka. Mereka berhujahkan bahawa Islam mensyariatkan harus berkahwin dengan Ahli Kitab, dan peluh mereka itu jika bernajis maka tidak selamatlah suami mereka daripada najis itu. Para jumhur juga menjawab bahawa Nabi SAW pernah berwuduk dengan bejana orang musyrik, mengikat tawanan musyrik di dalam masjid, memakan keju daripada negara Nasrani dan memakan lauk kambing yang dihadiahkan Yahudi.
[2]
 Penjelasan lanjut mengenai perkara ini, bolehlah merujuk kepada artikel kami yang bertajuk:
#230 Non-Muslim Tidak Dianggap Najis
.
[3]
Orang bukan Islam memasuki masjid
Persoalan yang diajukan berkait rapat dengan hukum orang bukan Islam memasuki masjid. Mengenai hal ini terdapat sebuah hadith daripada Abu Hurairah R.A, beliau berkata:
بَعَثَ رَسُولُ اللهِ صَلَّى اللهُ عَلَيْهِ وَسَلَّمَ خَيْلًا قِبَلَ نَجْدٍ، فَجَاءَتْ بِرَجُلٍ مِنْ بَنِي حَنِيفَةَ يُقَالُ لَهُ: ثُمَامَةُ بْنُ أُثَالٍ، فَرَبَطُوهُ بِسَارِيَةٍ مِنْ سَوَارِي المَسْجِدِ
Maksudnya:
 “
Rasulullah SAW mengutus pasukan berkuda ke Najd. Lalu pasukan itu kembali dengan membawa seorang (tawanan) lelaki daripada Bani Hanifah yang dipanggil Thumamah bin Uthal. Setelah itu, mereka mengikat lelaki itu di salah satu tiang daripada tiang-tiang masjid
.”
[4]
Imam al-Nawawi menyebutkan bahawa hadith ini menunjukkan kepada keharusan untuk mengikat tawanan perang dan menahan mereka, serta keharusan untuk memasukkan orang kafir ke dalam masjid. Namun, menurut mazhab al-Syafi‘i keharusan orang kafir untuk memasuki masjid mestilah dengan keizinan orang Islam, tidak kira orang kafir itu termasuk dalam kalangan ahli kitab ataupun tidak. Manakala Umar bin ‘Abd al-‘Aziz, Qatadah dan Malik berpendapat bahawa orang bukan Islam tidak boleh memasuki masjid. Adapun Abu Hanifah pula membolehkan perkara itu kepada mereka yang dalam kalangan ahli kitab dan bukan selainnya.
Kemudian, ayat al-Quran yang menyebutkan mengenai kenajisan orang musyrikin dan larangan supaya tidak menghampiri Masjidil Haram adalah dikhususkan hanya untuk Masjidil Haram. Justeru, tidak dibolehkan untuk memasukkan mereka — yakni orang bukan Islam — ke dalam Masjidil Haram.
[5]
Orang bukan Islam membersihkan masjid
Berbalik kepada soalan yang ditanyakan, kami berpendapat bahawa orang bukan Islam diharuskan untuk memasuki masjid dan membersihkannya, tetapi mestilah dengan syarat mendapat keizinan daripada orang Islam — yakni pihak pentadbir masjid berkenaan.
Tambahan lagi, Syeikh Muhammad bin Soleh
[6]
 pernah ditanya mengenai hukum orang bukan Islam memasuki masjid untuk membaiki atau membaik pulih sebahagian perkara dalam masjid. Beliau menjawab dengan menyatakan, tidak mengapa untuk orang kafir masuk ke dalam masjid bagi membaik pulih apa-apa yang ada di dalamnya. Akan tetapi mestilah berwaspada dengannya. Dalam erti kata lain, kita hendaklah melantik seorang musyrif dalam kalangan orang Islam — bagi memantaunya. Kemudian, beliau menyimpulkan bahawa tidak mengapa untuk mereka memasuki masjid bagi suatu kemaslahatan. Adapun, jika tujuan masuk ke dalam masjid itu hanya untuk duduk di dalamnya semata-mata, maka ia tidak dibolehkan. Namun, jika dia berada dalam masjid untuk minum air yang ada di dalamnya, maka tidak mengapa.
[7]
Kesimpulannya
Berdasarkan kepada perbahasan dan perbincangan di atas,
kami berpendapat bahawa

orang bukan Islam diharuskan untuk memasuki masjid bagi membersihkannya, tetapi dengan syarat perlulah mendapat keizinan daripada pihak pentadbir masjid terlebih dahulu.
Hal ini kerana padanya terdapat kemaslahatan yang jelas buat masjid dan kaum Muslimin itu sendiri, lebih-lebih lagi ketika banjir besar yang melanda negara kita di beberapa tempat sehingga mengakibatkan kerosakan dan kemusnahan harta benda, termasuklah masjid.
Oleh itu, orang Islam seharusnya menyambut baik perkara ini — yakni sumbangan tenaga daripada orang bukan Islam — dalam sama-sama membantu untuk membaik pulih dan membersihkan masjid. Walau bagaimanapun, kerja-kerja pembersihan dan usaha baik pulih orang bukan Islam terhadap masjid yang ditimpa bencana banjir ini hendaklah dipantau oleh pihak pentadbir masjid atau mereka yang dilantik dalam kalangan orang Islam, agar kesucian masjid mahupun lembaran ayat-ayat suci al-Quran daripada mashaf yang rosak atau sebagainya dapat dipelihara dan dilupuskan sebagaimana yang dikehendaki oleh syarak.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-Taubah: 28
[2]
 Lihat
Nail al-Autar
, 1/35.
[3]
 Lihat
https://maktabahalbakri.com/230-non-muslim-tidak-dianggap-najis/
.
[4]
 Riwayat al-Bukhari (469); Muslim (1764)
[5]
 Lihat al-Minhaj Syarh Sahih Muslim, 12/87.
[6]
 Beliau pernah menganggotai Hai’ah Kibar al-‘Ulama’ dan pensyarah Universiti al-Imam Muhammad bin Su‘ud al-Islamiyyah.
[7]
 Lihat https://ar.islamway.net/fatwa/76039/ حكم-دخول-الكافر-المسجد


#360 Status Hutang Dengan Arwah Ayah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Saya pernah berhutang dengan ayah saya, tetapi belum sempat saya membayar hutang tersebut, ayah saya meninggal dunia. Adakah saya perlu melangsaikan hutang tersebut?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hutang adalah hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan.
[1]
Dalam bahasa Arab ia disebut sebagai al-qardh (القَرضَ). Al-Qardh dari segi bahasa bermaksud potong. Menurut kamus
al-Misbah al-Munir
[2]
: ‘قَرَضْتُ الشَّيْءَ قَرْضًا’ bermaksud saya memotong sesuatu. Kata nama perkataaan ini pula membawa maksud satu barangan yang diberikan kepada seseorang sebagai hutang. Perkataan ini digunakan dalam bahasa Arab kerana ia  (hutang) memotong hak pemilik terhadap barangan tersebut.
Menurut istilah para fuqaha’, hutang ialah memberi hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan. Dalam bahasa Arab, proses ini dinamakan
qardh
 kerana proses ini menyebabkan tuan punya barangan memotong sebahagian hak miliknya untuk diberikan kepada kepada penghutang. Ini sesuai dengan makna qardh dari segi bahasa.
[3]
Allah SWT memerintahkan orang yang beriman untuk mencatat segala hutang dan masa bayarannya. Allah SWT berfirman di dalam al-Quran:
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ ۚ وَلْيَكْتُب بَّيْنَكُمْ كَاتِبٌ بِالْعَدْلِ
Maksudnya:

Wahai orang-orang yang beriman! Apabila kamu menjalankan sesuatu urusan dengan hutang piutang yang diberi tempoh hingga ke suatu masa yang tertentu maka hendaklah kamu menulis (hutang dan masa bayarannya) itu dan hendaklah seorang penulis di antara kamu menulisnya dengan adil (benar).
[4]
Ibn Kathir menerangkan, “Ayat ini merupakan panduan daripada Allah SWT kepada hambaNya yang mukmin untuk menulis atau merekod sekiranya bermuamalah dengan cara bertangguh (berhutang).
[5]
Imam al-Sa’di menyatakan ayat ini mengandungi hukum yang besar dan bermanfaat dari aktiviti merekod hutang bagi mengelakkan mudharat yang lebih besar.
[6]
Imam al-Maraghi menyebut, suruhan seperti ini lebih kepada menyuruh hambanya yang mukmin untuk menjaga hutang piutang mereka merangkumi akad pinjaman dan salam.”
[7]
Secara umumnya, hutang di dalam Islam adalah dibenarkan dan bertepatan dengan syara’. Orang yang memerlukannya dibenarkan dan disunatkan meminta tanpa perlu rasa bersalah. Malah ia menjadi tanggungjawab orang yang diminta. Ini ada dinyatakan oleh kitab Allah SWT dan ijma’ ulama’.
[8]
Hikmah pensyariatan membenarkan amalan ini cukup jelas iaitu merealisasikan kehendak Allah yang mahukan wujudnya suasana tolong-menolong untuk tujuan kebaikan dan ketaqwaan sesama umat Islam. Di samping itu, amalan ini juga dapat memantapkan lagi hubungan persaudaraan sesama umat Islam dengan cara mengajak mereka supaya menghulurkan bantuan kepada mereka yang ditimpa kesusahan dan kesengsaraan.
Dalam isu ini, kami mulakan dengan hadith yang diriwayatkan oleh Abu Hurairah RA, Rasulullah SAW bersabda:
نَفْسُ الْمُؤمِنِ مُعَلَّقَةٌ بِدَيْنِهِ حَتَّى يُقْضَى عَنْهُ
Maksudnya
:
“Jiwa orang yang beriman itu tergantung disebabkan hutang, sehingga dibayarkan untuknya (hutang tersebut).”
[9]
Imam al-Suyuti berkata:
“Maksud hadith ini bahawa jiwa atau roh orang yang beriman akan terhalang dari kedudukannya yang mulia.”
[10]
Berdasarkan persoalan di atas,
hutang orang lain terhadap orang yang meninggal dunia adalah termasuk dalam definisi harta pusaka
. Syeikh Muhammad al-Zuhaili menyatakan, ulama mendefinisikan harta pusaka sebagai semua yang ditinggalkan oleh si mati daripada jenis harta, hak dan manfaat. Hutang adalah harta si mati yang dipinjam dan wajib diberikan kepada ahli waris sebagai harta pusaka kerana pemilikian si mati sudah beralih kepada para waris.
[11]
Apabila peminjam itu sendiri adalah ahli waris maka keadaannya terbahagi kepada tiga:
Hutang tersebut dianggap selesai jika ahli waris yang berhutang itu tersebut mewarisi sepenuhnya hutang tersebut.
Hutang tersebut dianggap selesai pada bahagian yang diterima oleh ahli waris yang berhutang itu.
Hutang itu dihalalkan oleh para waris lain.
Berdasarkan isu ini, kami bahagikan kepada beberapa keadaan:
Keadaan Pertama: Hutang tersebut dianggap selesai jika ahli waris yang berhutang itu tersebut mewarisi sepenuhnya hutang tersebut.
Sekiranya hutang waris lelaki itu dengan bapanya dalam nilai yang sama dengan jumlah harta pusaka yang diwarisinya, maka dia tidak perlu membayar apa-apa kepada waris-waris yang lain kerana pemilikan si mati sudah beralih kepada para waris selepas kematian dan penghutang tersebut adalah salah seorang daripada warisnya. Justeru, bahagian si penghutang itu boleh digunakan untuk melangsaikan hutang anak lelaki itu kepada ayahnya.
Keadaan Kedua: Hutang tersebut hanya dianggap selesai pada bahagian yang diterima oleh ahli waris yang berhutang itu.
Sekiranya hutang waris lelaki yang bertanya itu kepada bapanya ialah melebihi nilai harta yang diwarisinya, , maka lebihan nilai daripada hutang itu hendaklah dibayar untuk dibahagikan kepada para waris yang lain mengikut kiraan faraid.
Keadaan Ketiga: Hutang itu dihalalkan oleh para waris yang lain.
Harus di dalam Hukum Syarak untuk para waris melakukan
takharuj
 dalam pembahagian harta pusaka
[12]
. Dalam konteks kes di atas, harus bagi para waris untuk melakukan
sulh
dengan melepaskan tuntutan pada hutang waris lelaki terbabit dengan bapanya. Dalam bahasa mudahnya, waris-waris yang lain menghalalkan sahaja hutang itu. Ini dibenarkan kerana bahagian faraid itu adalah hak para waris yang boleh diambil atau dilepaskan.
Kesimpulan
Sebagai penutup,
kami nyatakan bahawa hutang dengan arwah ayah wajib dilangsaikan berdasarkan keadaan yang kami kemukakan di atas kerana ia merupakan harta pusaka yang dimiliki oleh ayahnya yang perlu untuk dibahagikan kepada ahli waris yang berhak, kecuali jika ahli waris lain menghalalkan bahagian mereka, maka terlepaslah dia daripada hutang tersebut.
Semoga Allah SWT memberikan kita kefahaman dalam memahami agama ini. Kami akhiri dengan doa:
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya:
 “
Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas. Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia.”
Wallahua`lam.
Bertarikh: 26 Januari 2022 bersamaan 23 Jamadil Akhir 1443H
[1]
 Lihat
al-Fiqh al-Manhaji
, (6/82),
Mughni al-Muhtaj
, (2/117) dan
al-Taqrirat al-Sadidah, Qism al-Buyu’
, (hlm. 45)
[2]
 Lihat
al-Misbah al-Munir,
 2/497
[3]
 Lihat
al-Fiqh al-Manhaji
, 4/121-122
[4]
 Surah al-Baqarah: 282
[5]
 Lihat
Tafsir Ibn Kathir
, 1/411
[6]
 Lihat
Tafsir al-Sa’di
, 1/118
[7]
 Lihat
Tafsir al-Maraghi
, 1/551
[8]
 Lihat
al-Fiqh al-Manhaji,
 4/121-122
[9]
 Riwayat Ibnu Majah (2413), al-Tirmizi (1079) dan al-Baihaqi (6891)
[10]
 Lihat
Tuhfah al-Ahwazi
, 4/193 dan
Mir’at al-Mafatih
, 8/152
[11]
 Lihat
al-Mu’tamad fi al-Fiqh al-Syafie
, 4/344-347
[12]
 Lihat
al-Mu’tamad fi al-Fiqh al-Syafi’I,
5/513


#361 Suami Isteri Bercumbuan di Media Sosial

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukumnya, suami dan isteri bermesraan secara berlebihan seperti bercumbuan di khalayak ramai atau menayangkan gambar di media sosial perbuatan berciuman atau bercumbuan bagi menzahirkan kemesraan mereka? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ
Maksudnya:

“Dan di antara tanda-tanda yang membuktikan kekuasaannya dan rahmatNya, bahawa Ia menciptakan untuk kamu (wahai kaum lelaki), isteri-isteri dari jenis kamu sendiri, supaya kamu bersenang hati dan hidup mesra dengannya, dan dijadikanNya di antara kamu (suami isteri) perasaan kasih sayang dan belas kasihan. Sesungguhnya yang demikian itu mengandungi keterangan-keterangan (yang menimbulkan kesedaran) bagi orang-orang yang berfikir.”
[1]
Dr. Wahbah al-Zuhaili menjelaskan bahawa ayat ini merupakan antara ayat-ayat Allah — yakni bukti dan tanda-tanda — yang menunjukkan kepada
al-Ba‘th
 — yakni kebangkitan, — di mana Dia menciptakan untuk kamu pasangan-pasangan daripada jenis manusia juga, agar kamu dapat mewujudkan ketenangan dan kesenangan. Dia juga menumbuhkan rasa cinta dan kasih sayang antara suami isteri. Sesungguhnya apa yang telah disebutkan itu, terdapat tanda-tanda yang menunjukkan kepada kekuasaan Allah SWT bagi mereka yang mahu berfikir mengenai ciptaan-Nya, pengaturan-Nya, kekuasaan-Nya dan kebijaksanaan-Nya.
[2]
Menurut Kamus Dewan Edisi Keempat, bermesraan ialah bergaul atau bersahabat dengan ramah mesra antara satu sama lain.
[3]
 Bermesraan antara suami dan isteri setelah berkahwin adalah sesuatu yang dihalalkan. Ia merupakan anugerah Allah SWT kepada para hamba-Nya yang mempunyai naluri untuk memiliki dan dimiliki. Justeru, menzahirkan rasa cinta kepada pasangan masing-masing melalui sentuhan dan kata-kata adalah suatu perkara biasa.
Namun, Islam amat menitik beratkan soal kehormatan dan maruah suami isteri. Terdapat sebuah hadith daripada Abu Hurairah R.A, bahawa Rasulullah SAW bersabda:
الإِيمَانُ بِضْعٌ وَسِتُّونَ شُعْبَةً، وَالحَيَاءُ شُعْبَةٌ مِنَ الإِيمَانِ
Maksudnya:
 “
Iman mempunyai lebih daripada 60 cabang dan malu itu merupakan salah satu cabang daripada iman
.”
[4]
Syeikh Mustafa al-Bugha ketika mengulas hadith ini, menyebutkan bahawa malu itu ialah satu sifat yang ada dalam diri manusia dan sifat tersebut akan mendorong manusia untuk melakukan perkara-perkara terpuji serta meninggalkan apa yang dicela dan mengaibkan.
[5]
Selain itu, malu ini terbahagi kepada dua:
Berkaitan dengan hak Allah, seperti, kita merasa malu Allah melihat kita melanggar perintah-Nya atau melakukan larangan-Nya.
Malu dengan hak makhluk, seperti, seseorang itu memelihara diri dari melakukan perbuatan yang menjatuhkan maruah dan akhlak.
[6]
Hebatnya sifat malu ini, sehinggakan dalam sebuah hadith disebutkan bahawa jika Allah SWT benci pada seseorang, akan dicabut daripadanya sifat malu. Hal ini adalah sebagaimana riwayat daripada Abdullah bin ‘Amr, daripada Nabi SAW, Baginda bersabda:
إِذَا أَبْغَضَ اللهُ عَبْدًا نزَعَ مِنْهُ الحَيَاءَ
Maksudnya:
 “
Jika Allah membenci seorang hamba nescaya dicabut padanya perasaan malu.
”
[7]
Lebih-lebih lagi, malu ialah landasan akhlak mulia yang bermuara kepada kebaikan. Siapa yang banyak malunya lebih banyak kebaikannya, siapa yang sedikit rasa malu sedikit kebaikannya. Rasa malu adalah perilaku yang dapat dibentuk. Setiap orang yang memiliki tanggungjawab perlulah membentuk rasa malu ke atas mereka yang menjadi tanggungjawabnya.
Seseorang yang mempunyai sifat malu, mampu menjaga diri dan maruah dirinya daripada melakukan perkara yang bercanggah dengan norma-norma kehidupan dan bercanggah dengan syariat Allah SWT. Justeru, apabila seseorang telah hilang sifat malu dalam dirinya, maka segala keburukan dan kejahatan akan berhimpun dalam dirinya.
Rosaknya budaya barat dan pincangnya nilai dan adab mereka tatkala malu telah dipecat dalam kehidupan mereka. Menghidupkan semula sifat malu mengikut acuan syariah adalah amat penting dalam kehidupan kita.
Berbalik kepada soalan yang diajukan, budaya bermesraan secara berlebihan seperti bercumbuan dan seumpamanya di hadapan khalayak ramai atau menayangkan perbuatan tersebut di media sosial bukanlah sesuatu yang elok. Bahkah ia jauh sama sekali daripada akhlak seorang Muslim yang diperintahkan untuk bersikap malu dan boleh menjatuhkan maruah mereka. Tambahan lagi, Imam al-Nawawi ada menyebutkan antara perkara yang menjatuhkan maruah adalah mencium isteri di khalayak ramai.
[8]
Kerisauan ia akan menjadi budaya dalam masyarakat
Selain itu, turut menjadi kebimbangan sekiranya budaya menayangkan aksi-aksi mesra yang berlebihan di media sosial akan menjadi ikutan anak-anak muda sehingga akhirnya ia dianggap sebagai perkara biasa. Malah, apa yang lebih membimbangkan lagi ia akan mencetuskan kepada perkara yang lebih parah seperti mendedahkan aurat, menaikkan nafsu syahwat dan lain-lain, yang mana sepatutnya semua itu menjadi rahsia di antara suami isteri dan bukannya perlu dipertontonkan kepada orang lain.
Hal ini adalah sebagaimana hadith yang diriwayatkan oleh Jarir bin Abdullah R.A, bahawa Rasulullah SAW bersabda:
وَمَن سَنَّ في الإسْلَامِ سُنَّةً سَيِّئَةً، كانَ عليه وِزْرُهَا وَوِزْرُ مَن عَمِلَ بهَا مِن بَعْدِهِ بعده من غير أن ينقص من أوزارهم شيء
Maksudnya:
 “
Sesiapa yang memulakan suatu perlakuan jahat dalam Islam sehingga diikuti oleh orang lain, maka dia mendapat dosa dan menanggung dosa mereka yang melakukan perbuatan itu selepasnya, tanpa dikurangkan daripada dosa mereka sedikit pun
.”
[9]
Al-Nawawi menyatakan bahawa sesiapa yang memberi petunjuk kepada kemungkaran, maka akan mendapat balasan dosa seperti mana orang yang melakukannya sehingga hari kiamat. Dalam erti kata lain, balasan dosa itu akan berterusan pada waktu hidupnya atau selepas kematiannya.
[10]
 Ibn Hajar al-‘Asqalani menambah mengenai perkara ini dengan menyatakan bahawa orang tersebut menanggung dosa yang diajarinya atau ditunjukkan olehnya itu selagi mana dia belum bertaubat di atas dosanya itu.
[11]
Kesimpulannya
Berdasarkan kepada perbahasan dan perbincangan di atas, kami berpendapat bahawa perbuatan suami isteri bermesraan secara berlebih-lebihan seperti bercumbuan dan seumpamanya di khalayak umum mahupun di media sosial hendaklah dielakkan dan dijauhkan sama sekali kerana ia tidak mencerminkan akhlak seorang Muslim dan jauh sekali daripada adab ketimuran yang kita junjung selama ini.
Namun, jika kemesraan antara suami isteri yang ditunjukkan itu tidak melampaui batas, seperti sekadar berjalan berpimpin tangan, maka ia tidak mengapa. Kami akhiri dengan sebuah hadith Nabi SAW, Baginda bersabda:
الحَيَاءُ لاَ يَأْتِي إِلَّا بِخَيْرٍ
Maksudnya:
 “
Rasa malu tidak mendatangkan apa-apa melainkan hanyalah kebaikan
.”
[12]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-Rum: 21
[2]
 Lihat
al-Tafsir al-Wajiz
, hlm. 407.
[3]
 Lihat
https://prpm.dbp.gov.my/cari1?keyword=bermesraan
.
[4]
 Riwayat al-Bukhari (9); Muslim (35) tetapi dengan lafaz, “Iman mempunyai lebih daripada 70 cabang…”
[5]
 Lihat
Sahih al-Bukhari
, 1/11.
[6]
 Lihat
al-Kafi Syarah Hadith 40
 oleh Dr. Zulkifli al-Bakri, hlm. 191-192.
[7]
 Riwayat al-Baihaqi (7724) dalam
Syu‘ab al-Iman
.
[8]
 Lihat
Minhaj al-Talibin
, hlm. 345.
[9]
 Riwayat Muslim (1017)
[10]
 Lihat
al-Minhaj Syarh Sahih Muslim
, 16/226-227.
[11]
 Lihat
Fath al-Bari
, 12/193.
[12]
 Riwayat al-Bukhari (6117)


#362 Wakaf Buku

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum wakaf buku atau kitab? Saya dengar di negera Arab banyak melakukan sedemikian, seperti harga buku itu sebenarnya
RM
70, tetapi dijual dengan RM10 disebabkan sebahagian kos buku itu diwakafkan. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Wakaf  pada bahasa bererti menahan dari dijual beli dan lain-lain (الْحَبْسُ عَنِ التَّصْرِفِ). Perkataan wakaf,
tahbis
 (تَحْبِيسُ) dan
tasbil
 (تَسْبِيل) adalah membawa makna yang sama. Dengan makna itu, di kebanyakan negara Arab, Kementerian Hal Ehwal Wakaf disebut (وِزَارًةُ الاَوْقَافِ). Hanya negara Maghribi sahaja dipanggil (وِزَارَةُ الاَحْبَاسِ).
Para fuqaha telah bersepakat memberi takrif wakaf dari sudut bahasa dengan “
al-Habs
” yang bererti menahan kerana ia lebih hampir kepada pengertian syarak. Ini adalah berdasarkan kepada hadith daripada Saidina Umar R.A, sabda Rasulullah SAW:
إِنْ شِئْتَ حَبَسْتَ أَصْلَهَا وَتَصَدَّقْتَ بِهَا
Maksudnya:
 “
Sekiranya engkau mahu, tahanlah (wakafkanlah) pokoknya dan bersedekah (di jalan Allah) akan buahnya (hasilnya).”
[1]
Ibn Hajar menjelaskan:
 “Iaitu mewakafkannya dan bersedekah dengan manfaat (yang terhasil) daripadanya.”
[2]
Wakaf dari segi syarak pula bermaksud menahan harta itu pada jalan Allah untuk diberi manfaatnya kepada golongan fakir dan musafir dengan mengekalkan
ainnya
 (asal) sebagai pemilik pemberi wakaf.
Pengertian wakaf sepertimana ditakrifkan oleh ulama mazhab Syafi’i adalah:
حَبْسُ مَالٍ يُمْكِنُ الاِنْتِفَاعُ بِهِ مَعَ بَقَاءِ عَيْنِهِ بِقَطْعِ التَّصَرُّفِ فِي رَقَبَتِهِ عَلَى مَصْرِفٍ مُبَاحٍ مَوْجُودٍ
Maksudnya:

“Penahanan harta yang boleh diambil manfaatnya dan berkekalan ‘ain harta itu. Dengan gugurnya hak milik pewakaf ke atas permannfaatan perkara-perkara yang mubah (tidak haram)
”.
[3]
Secara ringkas, wakaf boleh difahami sebagai menahan harta benda yang kekal ainnya (zatnya) yang boleh diambil atau digunakan manfaatnya untuk tujuan kebajikan dan diserahkan ke tempat atau pihak yang ditentukan, serta terhalang daripada boleh digunakan secara berleluasa terhadap benda yang diwakafkan dan dimanfaatkan itu dengan harapan ianya dapat mendekatkan dirinya kepada Allah SWT.
Firman Allah SWT:
لَن تَنَالُوا الْبِرَّ حَتَّىٰ تُنفِقُوا مِمَّا تُحِبُّونَ ۚ وَمَا تُنفِقُوا مِن شَيْءٍ فَإِنَّ اللَّهَ بِهِ عَلِيمٌ
Maksudnya:

Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan, maka sesungguhnya Allah Mengetahuinya.
[4]
Al-Mawardi dalam
al-Nukat wa al-Uyun
 berkata: Berkenaan dengan perkataan lafaz
al-bir
(الْبِرَّ), ia terbahagi kepada tiga pendapat, iaitu:
Pahala di sisi Allah.
Perbuatan baik yang melayakkan pahala.
Syurga. Inilah pendapat al-Suddi.
Sedangkan perkataan ‘
hingga kamu berinfaq’
(حَتَّىٰ تُنفِقُوا) juga ada tiga pendapat, iaitu:
Sedekah yang wajib. Inilah pendapat al-Hasan.
Sedekah yang wajib dan sunat. Inilah pendapat Ibn Umar.
Semua kebaikan daripada sedekah dan selainnya.
Mengikut riwayat ‘Amr bin Dinar, tatkala turunnya ayat ini, Zaid bin Harithah datang dengan membawa kudanya yang diberi nama
Sabal
 kepada Rasulullah, sambil berkata:
“Sedekahlah kuda ini wahai Rasulullah.”
 Kemudian Baginda SAW memberikannya kepada Usamah, lantas Zaid berkata:
“Wahai Rasulullah! Sesungguhnya aku mahu bersedekah dengannya.”
 Kemudian Baginda SAW menjawab:
“Sesungguhnya telah diterima sedekah kamu.”

[5]
Daripada Abu Hurairah RA, bahawa Rasulullah SAW bersabda:
إِذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ إِلاَّ مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ
Maksudnya:

“Jika seorang manusia mati maka terputuslah daripadanya amalnya kecuali dari tiga perkara; dari sedekah jariah atau ilmu yang diambil manfaatnya atau anak soleh yang mendoakannya.”
[6]
Imam al-Nawawi dalam
Syarh Sahih Muslim
 berkata: Maksud sedekah jariah dalam hadith di atas ialah amalan wakaf. Hadith ini juga menjadi dalil sahnya amalan berwakaf serta ganjarannya yang besar.
[7]
Berdasarkan persoalan di atas,
hukum wakaf buku sangat dituntut dalam Islam. Hal ini kerana selagi mana buku itu dimanfaatkan oleh pembacanya, pasti pahala tersebut akan berterusan mengalir kepada pewakafnya
.
Amalan wakaf buku  begini banyak berlaku di negara-negara Arab. Sehinggakan ditempat kami belajar di Madinah dahulu, terdapat dermawan yang datang ke sebuah kedai buku. Beliau memberikan sejumlah wang yang banyak dengan tujuan wakaf kepada pemilik kedai buku tersebut supaya semua harga buku di dalam kedai tersebut diturunkan. Hal sebegini menggembirakan kami sebagai penuntut ilmu kerana kami boleh memiliki buku yang sebenarnya mahal, tetapi boleh didapati dengan harga yang murah. Amalan sebegini masih berlaku sehingga sekarang.
Bahkan di sana, terdapat banyak buku-buku yang tinggi nilai dan harganya yang diberikan secara percuma kepada penuntut ilmu supaya penuntut ilmu ini dapat memanfaatkan isi kandungannya. Perkara sebegini sangat dituntut dalam amalan wakaf.
Malah, sekiranya para penuntut ilmu ini menjadi ulama’ yang faqih disebabkan mereka merujuk buku yang diwakafkan tersebut dan mereka mengajarkan ilmu itu kepada orang ramai, pastilah pahala wakaf tersebut akan mengalir kepada pewakafnya.
 Maka benarlah firman Allah SWT:
مَّثَلُ الَّذِينَ يُنفِقُونَ أَمْوَالَهُمْ فِي سَبِيلِ اللَّـهِ كَمَثَلِ حَبَّةٍ أَنبَتَتْ سَبْعَ سَنَابِلَ فِي كُلِّ سُنبُلَةٍ مِّائَةُ حَبَّةٍ ۗ وَاللَّـهُ يُضَاعِفُ لِمَن يَشَاءُ ۗ وَاللَّـهُ وَاسِعٌ عَلِيمٌ
Maksudnya:
 “Perumpamaan orang-orang yang membelanjakan hartanya pada jalan Allah ialah sama seperti sebiji benih yang tumbuh menerbitkan tujuh tangkai. Pada tiap-tiap tangkai itu pula mengandungi seratus biji. Dan (ingatlah), Allah akan melipat gandakan pahala bagi sesiapa yang dikehendaki-Nya dan Allah Maha Luas (rahmat) kurniaan-Nya, lagi Meliputi ilmu pengetahuan-Nya.”
[8]
Ayat ini juga jelas menunjukkan akan kelebihan seseorang itu apabila dia menginfaqkan sebahagian hartanya pada jalan Allah SWT. Sebahagian para ahli tafsir mengatakan ayat ini diturunkan pada menyatakan hebatnya sedekah yang dilakukan oleh dua orang sahabat Nabi SAW yang agung iaitu Abd al-Rahman bin Auf dan Uthman bin Affan. Akan tetapi, ayat ini juga termasuk sesiapa sahaja yang mengikuti jejak langkah dua orang sahabat Nabi SAW ini pada menggunakan hartanya di jalan Allah SWT.
[9]
Semoga Allah SWT melimpahruahkan rezeki kita untuk kita mewakafkan harta kita di jalan-Nya dan memberikan kita kefahaman dalam memahami agama ini. Amin.
Wallahua`lam.
Bertarikh: 26 Januari 2022 bersamaan 23 Jamadil Akhir 1443H

[1]
 Riwayat al-Bukhari (2772)
[2]
 Lihat
Fath al-Bari,
 5/401
[3]
 Lihat
 Mughni al-Muhtaj
, 2/376
[4]
  Surah Ali-Imran: 92
[5]
 Lihat
al-Nukat wa al-Uyun
, 1/408-409
[6]
 Riwayat Muslim (1631)
[7]
 Lihat
al-Minhaj fi Syarh Sahih Muslim,
 3/89
[8]
 Surah al-Baqarah: 261
[9]
 Lihat
Tafsir al-Wasit
, 1/602


#363 Memakan Daging Memerang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum memakan daging memerang atau dalam bahasa Inggeris ia dikenali sebagai
otter
? Terima kasih.
Jawapan
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:

“Dia menghalalkan bagi mereka segala benda yang baik, dan mengharamkan kepada mereka segala benda yang buruk.”
[1]
Ayat ini menunjukkan bahawa dihalalkan segala benda-benda yang berasa elok pada jiwa dan enak pada tabiat manusia, melainkan terdapat dalil lain yang menyatakan bahawa ia adalah haram. Begitu juga diharamkan segala apa yang jijik pada jiwa seperti bangkai dan darah, serta orang yang memakannya dianggap fasik.  Dalam kata lain, semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya.
[2]
Definisi memerang dan habitatnya
Memerang atau dalam bahasa Inggeris dikenali sebagai
otter
 ialah Mamalia karnivor yang kebanyakannya akuatik (seperti genus Lutra atau Enhydra) daripada keluarga weasel yang biasanya mempunyai kaki berselaput dan berkuku serta berbulu coklat gelap.
[3]
Secara umumnya, memerang akan mula memburu pada awal pagi dan lewat petang. Tetapi ada juga yang memburu pada waktu malam. Makanan utama memerang ialah ikan. Namun, mereka tidak cerewet dalam memilih makanan. Mereka akan makan apa sahaja yang ditemui agar dapat terus hidup seperti
invertebrate
 (haiwan yang tidak mempunyai tulang belakang), burung, katak, ketam, udang krai (
crayfish
) dan haiwan yang lebih kecil (daripada mereka). Mereka juga memakan cicak dan selainnya yang ditemui di darat, sekiranya perlu.
[4]
 Malah, sebahagian spesies memerang telah dikenal pasti tidak lagi menangkap ikan — yakni meninggalkannya — semata-mata mahu memburu arnab.
[5]
Memerang laut dapat kekal berada di dalam air lebih dari 5 minit dalam satu masa. Walau bagaimanapun, memerang sungai dapat menahan nafasnya semasa berada di dalam air sehingga 8 minit.
[6]
Haiwan yang hidup dua alam
Mengenai hal ini, Dr. Wahbah al-Zuhaili telah menukilkan, ulama mazhab Hanafi dan Syafi‘i berpendapat bahawa tidak halal memakan haiwan dua alam kerana dianggap sebagai jijik dan kotor.
[7]
 Selain itu, Syeikh al-Islam Zakaria al-Ansari juga ada menukilkan pendapat Imam al-Mawardi yang menjadi
dhawabit
 (garis panduan) dalam menentukan kategori suatu haiwan itu apabila berhimpun pada dirinya darat dan laut, iaitu:
مَا يَجْمَعُ مِنْ الْحَيَوَانِ بَيْنَ الْبَحْرِ وَالْبَرِّ إنْ كَانَ اسْتِقْرَارُهُ بِأَحَدِهِمَا أَغْلَبَ وَمَرْعَاهُ بِهِ أَكْثَرَ غَلَبَ عَلَيْهِ حُكْمُهُ
Maksudnya:

“Haiwan yang berhimpun padanya antara laut dan darat (dapat hidup di kedua-duanya), sekiranya ia dapat tetap (berterusan) hidup pada salah satunya menurut kebiasaan dan hidupnya lebih banyak di situ. Maka, hukumnya mengikut kebiasaannya.”
Oleh itu, apa-apa haiwan yang tidak dapat hidup melainkan di dalam air sahaja atau apabila ia keluar dari air, hidupnya seperti haiwan yang disembelih, maka hukumnya adalah halal dimakan, walau bagaimana keadaannya pun serta ia dinisbahkan sebagai hidupan air. Kemudian, jika suatu haiwan itu tidak cenderung kepada mana-mana antara keduanya (air atau darat), maka hukumnya adalah seperti haiwan darat mengikut pendapat yang sahih serta tidak halal untuk memakannya melainkan setelah disembelih, jika ia termasuk dalam jenis haiwan yang boleh disembelih. Sekiranya tidak, hukumnya adalah haram — untuk memakannya.
[8]
Walau bagaimanapun, mengenai hal ini, Imam al-Nawawi ada menyimpulkan dengan menyatakan bahawa pendapat yang sahih lagi muktamad ialah semua haiwan di laut, bangkainya adalah halal — yakni untuk dimakan — kecuali katak. Lalu dapat difahami apa yang disebutkan oleh ulama-ulama mazhab Syafi‘i atau sebahagian daripada mereka mengenai keharaman penyu, ular dan nasnas adalah yang berada di dalam air selain air laut.
[9]
 Dalam erti kata lain, adanya kebarangkalian bahawa terdapat faktor lain yang mendorong kepada pengharaman tersebut seperti nas yang melarang, memberi mudarat kepada pemakannya atau lain-lain.
Hal ini dapat difahami dengan lebih jelas melalui kenyataan daripada Dr. Muhammad al-Zuhaili yang menyebutkan bahawa katak haram dimakan kerana ada nas yang melarang untuk membunuhnya. Manakala ular dan ketam kerana racunnya serta kedua-duanya dianggap haiwan yang jijik. Selain itu juga diharamkan untuk memakan buaya kerana ia memburu dengan taringnya.
[10]
Hukum makan daging memerang
Mengenai perkara ini, kebanyakan ulama berpendapat memerang haram dimakan kerana termasuk dalam kategori haiwan dua alam sebagaimana yang dinukilkan oleh Syeikh Daud al-Fatani dalam kitabnya.
[11]
 Kemudian timbul persoalan, adakah benar memerang tergolong dalam kategori haiwan dua alam? Apabila dilihat kepada fakta dan habitatnya, memerang bukanlah tergolong dalam haiwan dua alam kerana ia tidak dapat hidup lama di dalam air. Oleh itu, yang lebih tepat ialah memerang merupakan haiwan mamalia yang hidup di darat tetapi mampu memburu di dalam air serta dapat menyelam di dalamnya dalam satu tempoh yang terhad.
Sekalipun begitu,
kami tetap berpendapat bahawa daging memerang haram dimakan
 kerana ia termasuk dalam kategori haiwan buas yang mempunyai taring yang kuat bagi memburu mangsanya. Hal ini adalah sebagaimana riwayat daripada Abu Tha‘labah bahawa:
نَهَى النَّبِيُّ صَلَّى اللهُ عَلَيْهِ وَسَلَّمَ عَنْ أَكْلِ كُلِّ ذِي نَابٍ مِنَ السَّبُعِ
Maksudnya:
 “Nabi SAW melarang daripada memakan setiap binatang buas yang bertaring.”
[12]

Imam al-Syafi‘i menjelaskan lagi perkara ini dengan menyebutkan bahawa haiwan bertaring yang haram dimakan ialah haiwan yang memburu makanan dengan taringnya.
[13]
 Oleh sebab itu, jika terdapat haiwan lain yang juga memiliki taring tetapi tidak termasuk dalam larangan ini kerana taringnya adalah lemah dan tidak digunakan bagi memburu haiwan lain sebagai makanan. Justeru, sekalipun memerang tidak termasuk dalam kategori haiwan dua alam tetapi ia tetap haram untuk dimakan kerana termasuk dalam kategori haiwan buas yang mempunyai taring yang kuat bagi memburu mangsanya.
Lebih-lebih lagi, memerang juga termasuk dalam kategori hidupan liar yang dilindungi sebagaimana yang telah diperuntukkan di dalam Akta 716 iaitu Akta Pemuliharaan Hidupan Liar. Jadual Pertama (seksyen 3), Bahagian 2 telah menyatakan bahawa haiwan daripada keluarga
Mustelidae
 seperti
Lontra Canadensis
 (
River

Otter
),
Lutra
 (
Otters
) dan lain-lain adalah termasuk dalam spesies hidupan liar lain yang dilindungi.
[14]
 Begitu juga, di dalam Jadual Kedua (seksyen 3) iaitu Hidupan liar yang dilindungi sepenuhnya, telah memasukkan sejumlah besar haiwan daripada keluarga ini seperti memerang kecil (
Aonyx

cinerea
), memerang utara (
lutra lutra
), memerang hidung berbulu (
lutra sumatrana
), dan lain-lain.
[15]
Oleh sebab itu, tidak boleh sewenang-wenangnya memburu, menangkap atau menahan jerat terhadap haiwan-haiwan berkenaan. Sekiranya disabitkan kesalahan boleh dikenakan tindakkan dan hukuman sebagaimana yang telah termaktub di dalam akta berkenaan.
Dalam isu ini, pemerintah berhak untuk memutuskan sesuatu keputusan bagi menjaga maslahah yang lebih penting. Ini bertepatan dengan satu kaedah fiqh yang masyhur:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya
:
“Polisi pemerintah itu hendaklah berasaskan maslahah terhadap rakyat.”
Justeru, menjadi tanggungjawab rakyat untuk taat dan menyokong
ulil amri
 dalam hal-hal yang makruf (baik).
Kesimpulannya
Berdasarkan kepada perbahasan dan perbincangan di atas,
kami berpendapat bahawa

memerang adalah haiwan yang haram untuk dimakan
kerana ia termasuk dalam kategori haiwan yang bertaring dan menggunakan taringnya bagi memburu haiwan lain sebagai makanan utamanya.
Selain itu, memerang juga merupakan hidupan liar yang dipelihara sebagaimana yang telah diperuntukkan di dalam Akta 716 kerana ia termasuk dalam hidupan yang semakin pupus dan terancam. Justeru, menjadi tanggungjawab kita bersama dalam memastikan kelangsungannya buat generasi akan datang supaya dapat melihat dan mengenalinya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-A‘raf : 157
[2]
 Lihat
Mafatih al-Ghaib
, 15/381.
[3]
Lihat
Merriam-Webster Dictionary
,
https://www.merriam-webster.com/dictionary/otter
.
[4]
Lihat
Otter-World
,
https://www.otter-world.com/otter-feeding/
. Lihat juga,
Seaworld Parks & Entertainment
,
https://seaworld.org/animals/all-about/otters/diet/
.
[5]
 Lihat
Discover Wildlife
,
https://www.discoverwildlife.com/animal-facts/mammals/otters-of-the-world/
.
[6]
Lihat
12 Facts about Otters for Sea Otter Awareness Week
,
https://www.doi.gov/blog/12-facts-about-otters-sea-otter-awareness-week
.
[7]
 Lihat
al-Fiqh al-Islami wa Adillatuh
, 4/2799.
[8]
 Lihat
Asna al-Matalib
, 1/566.
[9]
 Lihat
al-Majmu‘ Syarh al-Muhazzab
, 9/32-33.
[10]
 Lihat
al-Mu‘tamad fi al-Fiqh al-Syafi‘i
, 2/548-549.
[11]
 Lihat
Matla‘ al-Badrain
, (susunan PMWP), 2/25.
[12]
 Riwayat Muslim (1932)
[13]
 Lihat
al-Umm
, 2/272.
[14]
 Lihat
Akta 716
, hlm. 106.
[15]
 Lihat
Akta 716
, hlm. 145.


#364 Maksud Ghurrah dan Tahjil dalam Hadith

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah maksud perkataan
ghurrah
 (الْغرَّة) dan
tahjil
 (التَّحْجِيلُ) dalam hadith? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 “
Wahai orang-orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
”
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Dalam hal ini, terdapat hadith yang menceritakan mengenai kesempurnaan wuduk dan ganjaran buat mereka sebagaimana daripada riwayat Nu‘aim bin Abdullah al-Mujmir, beliau berkata:
رَأَيْتُ أبا هُرَيْرَةَ يَتَوَضَّأُ فَغَسَلَ وجْهَهُ فأسْبَغَ الوُضُوءَ، ثُمَّ غَسَلَ يَدَهُ اليُمْنى حتّى أشْرَعَ في العَضُدِ، ثُمَّ يَدَهُ اليُسْرى حتّى أشْرَعَ في العَضُدِ، ثُمَّ مَسَحَ رَأْسَهُ، ثُمَّ غَسَلَ رِجْلَهُ اليُمْنى حتّى أشْرَعَ في السّاقِ، ثُمَّ غَسَلَ رِجْلَهُ اليُسْرى حتّى أشْرَعَ في السّاقِ، ثُمَّ قالَ: هَكَذا رَأَيْتُ رَسولَ اللهِ ﷺ يَتَوَضَّأُ. وَقَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: أَنْتُمُ الْغُرُّ الْمُحَجَّلُونَ يَوْمَ الْقِيَامَةِ مِنْ إِسْباغِ الْوُضُوءِ، فَمَنِ اسْتَطَاعَ مِنْكمْ فَلْيُطِلْ غُرَّتَهُ وَتَحْجِيلَهُ
Maksudnya:
 “
Aku pernah melihat Abu Hurairah berwuduk. Beliau membasuh wajahnya, kemudian menyempurnakan wuduknya. Kemudian beliau membasuh tangan kanannya hingga mengenai bahagian atas lengan kanannya (atas daripada siku), kemudian membasuh tangan kirinya pula hingga mengenai bahagian atas lengan kirinya (atas daripada siku). Kemudian beliau menyapu kepalanya. Kemudian beliau membasuh kaki kanannya hingga sebahagian betis, kemudian membasuh kaki kirinya pula hingga sebahagian betis. Setelah itu, beliau berkata: ‘Demikianlah aku melihat Rasulullah SAW berwuduk.’
 Beliau berkata lagi: Rasulullah SAW bersabda: ‘Kamu ialah orang yang memiliki cahaya pada wajah dan tangan serta kaki (iaitu pada anggota-anggota wuduk) pada Hari Kiamat kerana menyempurnakan wuduk. Oleh itu, sesiapa dalam kalangan kamu yang mampu, hendaklah dia memanjangkan cahaya itu.’
”
[3]
Imam al-Suyuti menyebutkan bahawa lafaz “الْغرَّة” ialah warna putih yang terdapat pada dahi kuda. Manakala “التَّحْجِيلُ” pula ialah warna putih yang terdapat pada tangan dan kaki kuda. Dinamakan cahaya yang muncul pada anggota-anggota wuduk pada hari Kiamat dengan warna putih yang terdapat pada dahi, tangan dan kaki kuda adalah sebagai satu bentuk perumpamaan.
[4]
 Selain itu, pengarang
al-Fiqh al-Manhaji
[5]
 menyatakan bahawa
al-Ghurrah
 ialah membasuh muka ke bahagian kepala, manakala
al-Tahjil
 pula ialah membasuh bahagian atas dua siku dan buku lali. Malah disunatkan untuk melebihkan basuhan pada kesemua anggota wuduk tersebut. Dalam erti kata lain, melebihkan basuhan daripada had basuhan yang wajib seperti melebihkan had basuhan pada bahagian muka di semua sudut muka iaitu sehingga membasuh belakang leher bersama semua bahagian permulaan kepala dan begitulah juga pada tangan dan kaki iaitu sehingga membasuh sekeliling bahagian atas dua siku dan buku lali.
[6]
Menurut Imam al-Nawawi, ahli bahasa menyebutkan lafaz “الْغُرَّةُ” bermaksud warna putih yang dahi kuda dan lafaz “التَّحْجِيلُ” pula ialah warna putih yang terdapat pada tangan dan kaki kuda. Para ulama mentafsirkannya dengan cahaya yang muncul pada anggota-anggota wuduk di Hari Kiamat sepertimana warna putih yang terdapat pada kuda. Tambahan lagi, hadith ini diletakkan pada bab galakan melebihkan kadar basuhan wuduk di kepala, tangan dan kaki.
[7]
 Imam al-San‘ani juga ada menyatakan bahawa hadith ini merupakan salah satu dalil yang menunjukkan tuntutan agar melebihkan basuhan kepala, tangan dan kaki ketika berwuduk.
[8]
Syeikh Mustafa al-Bugha ketika memberi komentar terhadap hadith ini dalam Sahih al-Bukhari menyebutkan bahawa makna hadith ini ialah cahaya akan terpancar daripada wajah-wajah, tangan-tangan dan kaki-kaki mereka pada Hari Kiamat. Ini merupakan di antara kelebihan-kelebihan yang diberikan terhadap umat ini iaitu Allah SWT menjadikan kelebihan-kelebihan tersebut sebagai penyaksian ke atas manusia.
[9]
Kesimpulannya
Berdasarkan kepada perbahasan dan perbincangan di atas,
kami berpendapat bahawa lafaz “
الْغرَّة
” ialah warna putih yang terdapat pada dahi kuda. Manakala “
التَّحْجِيلُ
” pula ialah warna putih yang terdapat pada tangan dan kaki kuda.
 Kemudian, ia ditafsirkan sebagai cahaya yang muncul pada anggota-anggota wuduk di Hari Kiamat sepertimana warna putih yang terdapat pada kuda.
Oleh sebab itu, kita disunatkan untuk melebihkan kadar basuhan daripada had basuhan yang wajib pada anggota wuduk. Mudah-mudahan kita termasuk dalam kalangan mereka yang mendapat kelebihan wuduk tersebut di Hari Akhirat kelak.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-Ma’idah: 6
[2]
 Lihat
Tafsir al-Maraghi
, 6/61.
[3]
 Riwayat Muslim (246)
[4]
 Lihat
al-Dibaj ‘ala Sahih Muslim
, 2/31
[5]
 Lihat
al-Fiqh al-Manhaji
, 1/59.
[6]
 Lihat
Mughni al-Muhtaj
, 1/191.
[7]
 Lihat
al-Minhaj Syarah Sahih Muslim
, 3/134-135.
[8]
 Lihat
Subul al-Salam
, 1/70.
[9]
 Lihat
Sahih al-Bukhari
, 1/39.


#365 Berwuduk sambil Lewa tanpa Meratakan Air

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum seseorang mengambil wuduk sambil lewa tanpa meratakannya sehingga kadang-kadang air wuduk tidak sampai pada siku dan tumit? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 “
Wahai orang-orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
”
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Mukadimah
Wuduk berasal daripada perkataan
wadha’ah
 (وَضَاءَةٌ). Dari segi bahasa, ia bererti elok dan berseri. Sementara dari segi syarak pula ialah perbuatan menggunakan air pada anggota-anggota tertentu beserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.
[3]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.
[4]
Syarat sah wuduk
Di antara syarat sah wuduk ialah tidak terdapat perkara yang menghalang air daripada terkena pada anggota wuduk dan mengalirkan air pada anggota yang dibasuh.
[5]
 Begitu juga dinukilkan di dalam
al-Fiqh al-Manhaji
[6]
 bahawa wajib meratakan basuhan kesemua bulu dan kulit. Sekiranya terdapat kotoran di bawah kuku atau memakai cincin yang menghalang air sampai ke kulit maka wuduknya tidak sah.
Hal ini adalah berdasarkan sebuah hadith daripada Abdullah bin ‘Amr R.Anhuma, beliau berkata:
رَجَعْنَا مَعَ رَسُولِ اللَّهِ صَلَّى اللهُ عَلَيْهِ وَسَلَّمَ مِنْ مَكَّةَ إِلَى الْمَدِينَةِ حَتَّى إِذَا كُنَّا بِمَاءٍ بِالطَّرِيقِ تَعَجَّلَ قَوْمٌ عِنْدَ الْعَصْرِ فَتَوَضَّئُوا وَهُمْ عِجَالٌ فَانْتَهَيْنَا إِلَيْهِمْ وَأَعْقَابُهُمْ تَلُوحُ لَمْ يَمَسَّهَا الْمَاءُ فَقَالَ رَسُولُ اللَّهِ صلى الله عليه وسلم: وَيْلٌ لِلأَعْقَابِ مِنَ النَّارِ أَسْبِغُوا الْوُضُوءَ
Maksudnya:
 “
Kami pulang bersama-sama Rasulullah
SAW
 dari Makkah ke Madinah. Apabila kami sampai ke kawasan air di pertengahan jalan, sekumpulan orang bergegas untuk mendirikan solat Asar. Lalu mereka berwuduk dengan tergesa-gesa. Kami pun menghampiri mereka dan dapati buku lali mereka tidak dibasahi air. Lantas Rasulullah
SAW
 bersabda: ‘Celakalah bagi tumit-tumit (yang tidak tersentuh air wuduk) kerana termasuk (yang dibakar) dalam api neraka. Oleh itu, berwuduklah kamu dengan sempurna.’
”
[7]
Begitu juga dalam hadith yang lain, daripada riwayat Umar bin al-Khattab R.A bahawa:
أَنَّ رَجُلاً تَوَضَّأَ فَتَرَكَ مَوْضِعَ ظُفُرٍ عَلَى قَدَمِهِ فَأَبْصَرَهُ النَّبِىُّ صَلَّى اللهُ عَلَيْهِ وَسَلَّمَ فَقَالَ: ارْجِعْ فَأَحْسِنْ وُضُوءَكَ فَرَجَعَ ثُمَّ صَلَّى
Maksudnya:
 “
Seorang lelaki telah berwuduk dan tertinggal basuhan pada kuku kakinya, lalu dilihat oleh Nabi SAW. Baginda pun bersabda: ‘Ulanglah semula dan berwuduklah dengan sempurna.’ Lalu dia terus mengulanginya dengan sempurna. Kemudian dia mendirikan solat
.”
[8]
Oleh itu, jelaslah bahawa wuduk seseorang itu dikira tidak sah sekiranya terdapat bahagian anggota yang wajib dibasuh tetapi tertinggal atau tidak berbasuh walaupun sedikit.
Kesempurnaan dalam berwuduk
Mengenai hal ini, terdapat sebuah hadith daripada Nu‘aim bin Abdullah al-Mujmir, beliau berkata:
رَأَيْتُ أبا هُرَيْرَةَ يَتَوَضَّأُ فَغَسَلَ وجْهَهُ فأسْبَغَ الوُضُوءَ، ثُمَّ غَسَلَ يَدَهُ اليُمْنى حتّى أشْرَعَ في العَضُدِ، ثُمَّ يَدَهُ اليُسْرى حتّى أشْرَعَ في العَضُدِ، ثُمَّ مَسَحَ رَأْسَهُ، ثُمَّ غَسَلَ رِجْلَهُ اليُمْنى حتّى أشْرَعَ في السّاقِ، ثُمَّ غَسَلَ رِجْلَهُ اليُسْرى حتّى أشْرَعَ في السّاقِ، ثُمَّ قالَ: هَكَذا رَأَيْتُ رَسولَ اللهِ ﷺ يَتَوَضَّأُ. وَقَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: أَنْتُمُ الْغُرُّ الْمُحَجَّلُونَ يَوْمَ الْقِيَامَةِ مِنْ إِسْباغِ الْوُضُوءِ، فَمَنِ اسْتَطَاعَ مِنْكمْ فَلْيُطِلْ غُرَّتَهُ وَتَحْجِيلَهُ
Maksudnya:
 “
Aku pernah melihat Abu Hurairah berwuduk. Beliau membasuh wajahnya, kemudian menyempurnakan wuduknya. Kemudian beliau membasuh tangan kanannya hingga mengenai bahagian atas lengan kanannya (atas daripada siku), kemudian membasuh tangan kirinya pula hingga mengenai bahagian atas lengan kirinya (atas daripada siku). Kemudian beliau menyapu kepalanya. Kemudian beliau membasuh kaki kanannya hingga sebahagian betis, kemudian membasuh kaki kirinya pula hingga sebahagian betis. Setelah itu, beliau berkata: ‘Demikianlah aku melihat Rasulullah SAW berwuduk.’
 Beliau berkata lagi: Rasulullah SAW bersabda: ‘Kamu ialah orang yang memiliki cahaya pada wajah dan tangan serta kaki (iaitu pada anggota-anggota wuduk) pada Hari Kiamat kerana menyempurnakan wuduk. Oleh itu, sesiapa dalam kalangan kamu yang mampu, hendaklah dia memanjangkan cahaya itu.’
”
[9]
Lafaz “الْغرَّة” ialah warna putih yang terdapat pada dahi kuda. Manakala “التَّحْجِيلُ” pula ialah warna putih yang terdapat pada tangan dan kaki kuda. Dinamakan cahaya yang muncul pada anggota-anggota wuduk pada hari Kiamat dengan warna putih yang terdapat pada dahi, tangan dan kaki kuda adalah sebagai satu bentuk perumpamaan.
[10]
 Syeikh Mustafa al-Bugha ketika memberi komentar terhadap hadith ini dalam Sahih al-Bukhari menyebutkan bahawa makna hadith ini ialah cahaya akan terpancar daripada wajah-wajah, tangan-tangan dan kaki-kaki mereka pada Hari Kiamat. Ini merupakan di antara kelebihan-kelebihan yang diberikan terhadap umat ini iaitu Allah SWT menjadikan kelebihan-kelebihan tersebut sebagai penyaksian ke atas manusia.
[11]
Kesimpulannya
Berdasarkan kepada perbahasan dan perbincangan di atas,
kami berpendapat bahawa wuduk seseorang itu dikira tidak sah sekiranya terdapat bahagian anggota yang wajib dibasuh tetapi tertinggal atau tidak berbasuh walaupun sedikit.
 Hal ini kerana meratakan air mutlak ke seluruh bahagian anggota wuduk termasuk dalam syarat sah wuduk.
Selain itu, tidak sepatutnya seorang Muslim itu mengambil wuduk dengan sambil lewa, apatah lagi sehingga tertinggal bahagian anggota yang wajib dibasuh kerana dikhuatiri ia akan memberi kesan kepada ibadah-ibadah lain yang berhajat kepada wuduk — yakni suci daripada hadas kecil seperti solat, memegang mashaf dan lain-lain.
Justeru, yang lebih utama (afdhalnya) adalah kita hendaklah menyempurnakan segala bentuk basuhan atau sapuan mengikut rukun dan tertib yang telah ditetapkan, di samping meraikan perkara-perkara sunat wuduk dan berusaha sehabis mungkin untuk meninggalkan segala perkara makruh ketika berwuduk.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Surah al-Ma’idah: 6
[2]
 Lihat
Tafsir al-Maraghi
, 6/61.
[3]
 Lihat
al-Fiqh al-Manhaji
, 1/53.
[4]
 Lihat
al-Taqrirat al-Sadidah
, hlm. 82.
[5]
 Lihat
al-Mu‘tamad

fi al-Fiqh al-Syafi‘i
,1/70.
[6]
 Lihat
al-Fiqh al-Manhaji
, 1/55.
[7]
 Riwayat Muslim (241)
[8]
 Riwayat Muslim (243)
[9]
 Riwayat Muslim (246)
[10]
 Lihat
al-Dibaj ‘ala Sahih Muslim
, 2/31
[11]
 Lihat
Sahih al-Bukhari
, 1/39.


#366 Guna Wi-Fi yang Tidak Diletakkan Password

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah kita menggunakan Wi-Fi yang tidak diletakkan kata laluan (
password
)? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi Wi-Fi
Wi-Fi ialah teknologi wayarles yang digunakan untuk menyambungkan komputer, tablet, telefon pintar dan peranti lain ke Internet. Dalam erti kata lain, Wi-Fi ialah isyarat radio yang dihantar daripada penghala wayarles ke peranti berdekatan, yang menterjemah isyarat kepada data yang boleh anda lihat dan gunakan. Peranti menghantar isyarat radio kembali ke penghala, yang bersambung ke internet melalui wayar atau kabel.
[1]
Secara umumnya, masyarakat kita pada hari ini sudah terbiasa dengan penggunaan internet dan wi-fi dalam kehidupan. Kebiasaannya pemilik wi-fi akan meletakkan kata laluan bagi peranti atau wi-fi mereka. Namun, terdapat sebahagian pemilik tidak meletakkan tetapan kata laluan (
password
).
Pada asasnya, kita dilarang untuk menggunakan atau memakan harta seseorang secara batil. Hal ini jelas berdasarkan firman Allah SWT:
يَا أَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ
Maksudnya:
 “
Wahai orang yang beriman! Janganlah kamu makan (gunakan) harta-harta kamu di antara kamu dengan jalan yang salah (tipu, judi dan sebagainya)
.”
[2]
Syeikh al-Sa‘di ketika membahaskan mengenai ayat ini, menyebutkan bahawa Allah melarang para hamba-Nya yang beriman daripada memakan harta-harta di antara mereka dengan cara yang batil. Hal ini merangkumi harta yang dirampas, dicuri dan dengan cara perjudian. Malah boleh jadi termasuk juga dalam hal ini memakan harta sendiri dengan sombong dan berlebih-lebihan, kerana hal itu adalah termasuk dalam perkara yang batil dan bukannya daripada perkara yang hak. Setelah itu, Allah membolehkan bagi mereka memakan harta dengan cara perniagaan dan pendapatan yang tidak terdapat padanya penghalang-penghalang, dan memenuhi syarat-syaratnya seperti saling meredhai dan sebagainya.
[3]
Tambahan lagi, al-Maraghi menyatakan bahawa perkataan ‘batil’ bermaksud sia-sia. Namun, dari segi istilah agama pula ialah mengambil harta orang lain tanpa imbalan yang sewajarnya atau tanpa kerelaan pemiliknya.
[4]
Begitu juga, Dr. Wahbah al-Zuhaili menyebutkan bahawa maksud ‘memakan harta dengan cara batil’ ialah dengan pelbagai cara perolehan yang tidak syar‘i seperti riba, judi, rampasan dan menipu dalam timbangan jual beli.
[5]
Selain itu, terdapat sebuah hadith daripada Anas bin Malik R.A, bahawa Nabi SAW bersabda:
لَا يَحِلُّ مَالُ امْرِئٍ مُسْلِمٍ إِلَّا بِطِيبِ نَفْسِهِ
Maksudnya:
 “
Tidak halal mengambil harta seseorang muslim kecuali dengan kerelaan dirinya
.”
[6]
Di samping itu, dalam sebuah hadith lain daripada ‘Abd al-Rahman bin Abu Bakrah, daripada bapanya, bahawa Nabi SAW pernah bersabda:
فَإِنَّ دِمَاءَكُمْ، وَأَمْوَالَكُمْ، وَأَعْرَاضَكُمْ، بَيْنَكُمْ حَرَامٌ، كَحُرْمَةِ يَوْمِكُمْ هَذَا، فِي شَهْرِكُمْ هَذَا، فِي بَلَدِكُمْ هَذَا
Maksudnya:
 “
Sesungguhnya darah-darah kamu semua, harta benda kamu, maruah-maruah (kehormatan) kamu, adalah haram sesama kamu seperti mana haramnya (sucinya) hari ini buat kamu, juga pada bulan ini, dan di negeri ini (Makkah).
”
[7]
Kesimpulannya
Berdasarkan kepada perbincangan dan perbahasan di atas,
kami berpendapat bahawa tidak dibolehkan untuk menggunakan Wi-Fi yang tidak diletakkan kata laluan (
password
) kecuali setelah mendapat keizinan daripada pemiliknya.
 Hal ini kerana ia termasuk dalam perkara menggunakan harta secara batil yakni tanpa keizinan daripada pemiliknya. Namun, berbeza keadaannya jika Wi-Fi tersebut adalah untuk digunakan secara umum yang diletakkan di tempat-tempat awam atau diketahui bahawa pemilik Wi-Fi tersebut redha dan mengizinkannya, maka dalam situasi ini ia adalah dibolehkan.
Semoga Allah SWT memberikan kefahaman yang jelas kepada kita semua dalam beragama dan menjauhkan kita daripada perkara-perkara yang dimurkai-Nya. Ameen.
Wallahua‘lam.
Bertarikh: 26 Januari 2022 bersamaan 23 Jamadil Akhir 1443H
[1]
 Lihat
https://www.verizon.com/info/definitions/wifi/
.
[2]
 Surah al-Nisa’: 29
[3]
 Lihat
Tafsir al-Sa‘di
, 1/175.
[4]
 Lihat
Tafsir al-Maraghi
, 3/1168.
[5]
 Lihat
al-Tafsir al-Munir
, 5/31.
[6]
 Riwayat al-Daraqutni (2885)
[7]
 Riwayat Bukhari (67); Muslim (1679)


#367 Al-Niswah di dalam Surah Yusuf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Siapakah
al-Niswah
di dalam surah Yusuf? Adakah mereka secara tidak sengaja melukakan tangan mereka disebabkan oleh balasan kepada mereka ataupun disebabkan mereka terpegun dengan Nabi Yusuf AS?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
وَقَالَ نِسْوَةٌ فِي الْمَدِينَةِ امْرَأَتُ الْعَزِيزِ تُرَاوِدُ فَتَاهَا عَن نَّفْسِهِ ۖ قَدْ شَغَفَهَا حُبًّا ۖ إِنَّا لَنَرَاهَا فِي ضَلَالٍ مُّبِينٍ٣٠﴾ فَلَمَّا سَمِعَتْ بِمَكْرِهِنَّ أَرْسَلَتْ إِلَيْهِنَّ وَأَعْتَدَتْ لَهُنَّ مُتَّكَأً وَآتَتْ كُلَّ وَاحِدَةٍ مِّنْهُنَّ سِكِّينًا وَقَالَتِ اخْرُجْ عَلَيْهِنَّ ۖ فَلَمَّا رَأَيْنَهُ أَكْبَرْنَهُ وَقَطَّعْنَ أَيْدِيَهُنَّ وَقُلْنَ حَاشَ لِلَّهِ مَا هَٰذَا بَشَرًا إِنْ هَٰذَا إِلَّا مَلَكٌ كَرِيمٌ
Maksudnya
: “
Dan (sesudah itu) perempuan-perempuan di bandar Mesir (mencaci hal Zulaikha dengan) berkata: Isteri Al-Aziz itu memujuk hambanya (Yusuf) berkehendakkan dirinya, sesungguhnya cintanya (kepada Yusuf) itu sudahlah meresap ke dalam lipatan hatinya; sesungguhnya kami memandangnya berada dalam kesesatan yang nyata.

Maka apabila ia mendengar cacian mereka, dia pun menjemput mereka dan menyediakan satu jamuan untuk mereka, serta memberi kepada – tiap seorang di antara mereka sebilah pisau. Dan pada ketika itu berkatalah ia (kepada Yusuf): “Keluarlah di hadapan mereka”. Maka ketika mereka melihatnya, mereka tercengang melihat kecantikan parasnya, dan mereka dengan tidak sedar melukakan tangan mereka sambil berkata: “Jauhnya Allah dari kekurangan! Ini bukanlah seorang manusia, ini tidak lain melainkan malaikat yang mulia
.”
[1]
Menurut Ibn Kathir,
al-Niswah
yang dimaksudkan di dalam ini ialah isteri pemerintah dan pembesar. Mereka mengingkari dan mencela isteri al-‘Aziz atas perbuatannya terhadap Yusuf kerana dia adalah isteri seorang menteri.
[2]
Manakala al-Baghawi menyatakan di dalam tafsirnya pada ayat “وَقالَ نِسْوَةٌ فِي الْمَدِينَةِ

”: Telah tersebar kisah Yusuf dan isteri al-Aziz di Bandar Mesir. Dikatakan juga di Bandar Ain Syams. Diceritakan bahawa perempuan tersebut ada lima orang sebagaimana pandangan al-Muqatil, iaitu:
Isteri pengawal raja
Isteri penjaga binatang
Isteri pembuat roti
Isteri pemberi minuman
Isteri pengawal penjara
Dikatakan juga  bahawa
al-Niswah
di sini ialah wanita-wanita dalam kalangan orang yang mulia di mesir.
[3]
Ibn Kathir menyatakan lagi di dalam tafsirnya
[4]
:
Maka tatkala isteri al-Aziz mendengar cercaan wanita-wanita itu sebagian ahli tafsir mengatakan: “Mendengar perkataan wanita-wanita bahawa cinta telah membawanya untuk berbuat demikian.” Muhammad bin Ishaq mengatakan: “Setelah sampai kepada mereka berita tentang eloknya rupa Yusuf AS. maka mereka ingin menyaksikannya.” Mereka mengatakan hal itu agar mereka dapat melihat dan menyaksikannya sendiri.
Isteri al-Aziz mengundang mereka ke rumah untuk menjamu mereka dan menyediakan untuk mereka tempat duduk yang disediakan, dilengkapi dengan karpet (Permadani), bantal, dan makanan, di antaranya ada yang harus dipotong dengan pisau seperti buah dan lain-lainnya sebagaimana pandangan Ibn Abbas, Sa’id bin Jubair, Mujahid, al-Hasan, as-Suddi.
Isteri al-Aziz memberikan kepada wanita-wanita itu masing-masing sebuah pisau. ini
merupakan tipudaya dari Isteri al-‘Aziz, sebagai balasan atas usaha mereka untuk melihat Yusuf.
 Dia kemudian berkata kepada Yusuf: ‘Keluarlah kamu kepada mereka’. Ini kerana dia menyembunyikan Yusuf di tempat lain.
Apabila Yusuf keluar dan wanita-wanita itu melihatnya, mereka tercengang melihat kecantikan parasnya iaitu mereka mengagumi keadaan Yusuf yang sangat menarik, sehingga dengan tidak terasa mereka memotong jari-jari tangan mereka [dengan pisau] kerana tertegun, mengagumi apa yang mereka lihat dari ketampanan Yusuf AS. Mereka mengira bahawa mereka sedang memotong buah-buahan yang ada di tangan mereka dengan pisau. Maksudnya, mereka melukai tangan mereka dengan pisau tersebut. Demikian menurut pendapat kebanyakan ahli tafsir. Kemudian mereka berkata: ‘Maha sempurna Allah, ini bukanlah manusia. Sesungguhnya ini tidak lain hanyalah malaikat yang mulia.”
Nabi Yusuf AS merupakan seorang yang sangat tampan sebagaimana hadith yang diriwayatkan dalam hadith yang panjang yang menceritakan kisah isra’ dan mikraj, daripada Anas bin Malik, Rasulullah SAW bersabda:
فَإِذَا أَنَا بِيُوسُفَ عَلَيْهِ السَّلَامُ، وَإِذَا هُوَ قَدْ أُعْطِيَ شَطْرَ الْحُسْنِ قَالَ: فَرَحَّبَ بِي وَدَعَا لِي بِخَيْرٍ
Maksudnya:

Ketika aku bertemu dengan Nabi Yusuf AS, ternyata dia telah dikurniakan sebahagian daripada keindahan. Dia terus menyambut aku dan mendoakan aku dengan kebaikan.
[5]
Ibn al-Qayyim menjelaskan makna hadith ini: Zahir daripada makna hadith bahawa Yusuf AS secara khusus memiliki separuh ketampanan semua manusia. Manakala baki separuh ketampanan  dibahagikan kepada semua manusia lainnya.
[6]
Beliau kemudian membawakan juga pandangan sebahagian ulama’ lain, katanya: Sebahagian ulama menyebutkan, maksud hadith bahawa Yusuf diberi separuh ketampanan yang dimiliki Muhammad SAW. Sehingga, Nabi SAW berada di puncak ketampanan, sementara Yusuf hanya mencapai separuh ketampanan baginda.
[7]
Al-San’ani di dalam
 al-Tanwir Syarh al-Jami’ al-Saghir
[8]

berkata: Dikatakan bahawa tidak diberikan keindahan kepada yang lain lebih daripada Yusuf, kerana ia merupakan kelebihan dan fadhilat yang Allah SWT berikan kepada Yusuf.
Manakala Ibn Kathir di dalam
al-Bidayah wa al-Nihayah
 menyatakan bahawa maknanya, Yusuf diberi separuh daripada ketampanan Nabi Adam.
[9]
Disebabkan oleh ketampanan Nabi Yusuf AS, perempuan-perempuan tersebut terkedu dan terpegun akan keindahannya sehingga mereka melukakan tangan mereka tanpa mereka sedari.
Kesimpulan
Akhir kalam, kami nyatakan bahawa

al-Niswah
 di dalam Surah Yusuf dimaksudkan adalah isteri-isteri pembesar dan pemerintah sebagaimana pandangan daripada Ibn Kathir. Manakala, sebab mereka melukakan tangan mereka dengan pisau yang diberikan oleh Isteri al-Aziz adalah disebabkan oleh terpegun akan keindahan dan ketampanan Nabi Yusuf AS, dan hasil helah daripada isteri al-Aziz itu sendiri sebagai balasan kepada mereka kerana mengutuknya atas perbuatan buruk tersebut.
Wallahu’alam.
Namun begitu, perbuatan isteri al-Aziz dan juga al-Niswah di dalam surah Yusuf ini ini bukanlah bermakna bahawa mereka dalam kalangan orang yang jahat, tetapi perbuatan mereka tersebut yang mereka lakukan adalah disebabkan oleh perasaan tidak dapat menahan cemburu dan juga ghairah apabila melihat ketampanan Nabi Yusuf AS.
Akhirnya, semoga Allah SWT memberikan kita kefahaman dalam memahami agama ini. Kami akhiri dengan doa:
اللَّهُمَّ أَرِنَا الْحَقّ حَقًّا وَارْزُقْنَا اِتِّبَاعه وَأَرِنَا الْبَاطِل بَاطِلًا وَارْزُقْنَا اجْتِنَابه وَلَا تَجْعَلهُ مُتَلَبِّسًا عَلَيْنَا فَنَضِلَّ وَاجْعَلْنَا لِلْمُتَّقِينَ إِمَامًا
Maksudnya:
 “
Ya Allah, tunjukkanlah kami kebenaran itu sebagai kebenaran dan rezekikan kami untuk mengikutinya. Dan tunjukkanlah kami kebatilan itu sebagai kebatilan dan rezekikanlah kami untuk menjauhinya dan janganlah Kamu jadikannya keliru atas kami yang menyebabkan kami menyimpang dari kebenaran dan jadikanlah kami bagi orang yang bertaqwa sebagai pemimpin.”
Wallahua`lam.
Bertarikh: 28 Januari 2022 bersamaan 25 Jamadil Akhir 1443H

[1]
 Surah Yusuf: 30
[2]
 Lihat
Tafsir Ibn Kathir
, 4/284
[3]
 Lihat
Tafsir al-Baghawi
, 2/488
[4]
 Lihat
Tafsir Ibn Kathir
, 4/285
[5]
 Riwayat Muslim (162)
[6]
 Lihat
Badai al-Fawaid
, 3/723
[7]
 Lihat
Badai al-Fawaid
, 3/723
[8]
 Lihat
al-Tanwir Syarh al-Jami’ al-Saghir,
2/496
[9]
 Lihat
al-Bidayah wa al-Nihayah,
 1/97